I mange år konkurrerte alle mot alle uavhengig av utstyr, men etterhvert som utstyret ble mer og mer spesialisert begynte man å innføre ulike utstyrsklasser. Utstyrsklassene i IPSC blir kalt «divisjoner». Alle divisjoner skyter de samme øvelsene i en match, men når resultatene skal beregnes blir bare utøverne innad i en divisjon sammenlignet. Dermed blir alle open-skytterne målt etter den beste open-skytteren, alle standard-skytterne etter den beste standard-skytteren, og likens for de andre divisjonene. Under følger en introduksjon og forenklede regler for de ulike divisjonene, men sjekk regelboken for utfyllende informasjon.